האח הגדול (תוכנית טלוויזיה ישראלית)

| --- | --- |

 מבוסס על:  "Big Brother" (הולנד)
 סוגה:  תוכנית מציאות
 בימוי:  יורם זק (2008–2017) רווית ליאור-מנדל (2018) רועי עוז-פרבשטיין (2008, 2018–)
 מנחים:  ארז טל (2008–2017) אסי עזר (2008–2015) קורין גדעון (2015–2017) עפר שכטר (2018) אסי ישראלוף (2018) לירון ויצמן (2018–)   גיא זו-ארץ (2019–)
 זוכים:  שפרה קורנפלד (1) דודי מליץ (VIP 1) אלירז שדה (2) ג'קי מנחם (3) קותי סבג (4) טהוניה רובל (5) טל גלבוע (6) מושיק עפיה (VIP 2) שי מיקה יפרח (7) אביחי אוחנה (8) ישראל אוגלבו (9) אסף גורן (VIP 3) תקווה גדעון (10) זהבה בן (11) אורן חזן (VIP 4) טליה עובדיה (12) יובל מעתוק (13) אור בן דוד (14)
 פרסים:  מיליון ש"ח (1–6, 9–) דירה בשווי ₪1,400,000 (7–8) רכב כביש-שטח (VIP 2) 250,000₪ (4–3 VIP)
 ארץ מקור:  ישראל ישראל
 שפות:  עברית
 מספר עונות:  14 רגילות ו-4 עונות VIP
 מספר פרקים:  596 (נכון לעונה השלוש עשרה, כולל עונות VIP)
 הפקה
 מפיק:  אלעד קופרמן
 חברת הפקה:  אנדמול שיין ישראל
 עורכים:  יורם זק  (2008–2017) רווית ליאור-מנדל (2018) רועי עוז (2008, 2018–)
 אתר צילומים:  קריית התקשורת נווה אילן
 בעלי תפקידים נוספים:  ליהוק: שרית בר כהן, מעיין הרוש, שיר אברהמי, מילי דיין, סתיו נחום, ליטל מוגרבי
 מוזיקה:  ערן פריאון עופר פריאון
 אורך פרק:  90–120 דקות (ברוטו)
 שידור
 רשת שידור:  המשדר המרכזי ערוץ 2 (קשת) (2008–2017) רשת 13 (2018–) האח הגדול LIVE ערוץ 20 (2008–2013) ערוץ 26 (2014–הווה) ערוץ 22 (סלקום TV בלבד) (2023-הווה) ערוץ ביפ
 תקופת שידור מקורית:  1 בספטמבר 2008 – הווה
 קישורים חיצוניים
 אתר התוכנית (רשת)
 דף התוכנית ב-IMDb
האח הגדול היא תוכנית מציאות ישראלית המבוססת על תוכנית האח הגדול העולמית – פורמט הולנדי, ששודר לראשונה בשנת 1999 ומאז משודרת בקרוב ל-70 מדינות בעולם. בתוכנית נאספים מספר מתמודדים, שנבחרו על ידי הפקת התוכנית והם מוכנסים למרחב מגורים גדול עם דיירים נוספים, המכונה "בית האח הגדול". בזמן שהותם בבית, מצולמים ומוקלטים המתמודדים בכל רגע, והתוכנית מאפשרת צפייה בהם בשידור חי (באינטרנט או בערוץ טלוויזיה) או כתוכנית סיכום מדי כמה ימים. המתמודדים שוהים ב"בית האח הגדול" למשך פרק זמן מוגדר ובמהלכו עליהם למלא משימות שמטילה עליהם הפקת התוכנית. במהלך התוכנית, מודחים דיירי הבית (לרוב מתקיימת הדחה אחת לשבוע) עד לתוכנית הגמר, בה לוקחים חלק חמשת הדיירים האחרונים שנשארו בבית. בסיום הגמר, מוכרז הדייר האחרון שנותר בבית כמנצח וזוכה בפרס.
שמה של התוכנית נלקח מהרומן "1984" מאת ג'ורג' אורוול, בו "האח הגדול" הוא דמות טוטליטארית, "רואה כול", השולטת ב"אוקיאניה" ובחיי תושביה.
בישראל, עלתה העונה הראשונה של התוכנית ב-1 בספטמבר 2008 במסגרת שידורי קשת של ערוץ 2 בהנחיית ארז טל ואסי עזר. בנובמבר 2015 לאחר תום עונת ה-VIP השנייה פרש אסי עזר מהנחיית התוכנית, ובשתי העונות הבאות והאחרונות ב"קשת", הנחו התוכנית ארז טל וקורין גדעון. במאי ועורך הסדרה, וגם הקול מאחורי האח הגדול, היה יורם זק. במקביל לשידור התוכנית בטלוויזיה, באתר האינטרנט של התוכנית ובאפליקציה MakoTV של הזכיינית קשת (ששידרו מתוך בית האח הגדול במשך 24 שעות ביממה), חברת הכבלים HOT הקדישה לתוכנית ערוץ ייעודי ובו שידור מצלמה רצוף מהבית, במשך 24 שעות ביממה; והחל מהעונה השנייה גם חברת הלווין yes הקדישה ערוץ ייעודי לתוכנית, בדומה לזה של "HOT", שבעבר שודר בערוץ 20 (שהפך בהמשך לערוץ המורשת), ומאז העונה השישית משודר בערוץ 26.
עם סיומה של העונה השביעית, נודע שבסיום העונה השמינית של התוכנית, בשל שינויי בעלות בחברות בתחום הפקת התוכן הטלוויזיוני (חברת אנדמול שיין ישראל), הזכויות לשידורה של התוכנית יהיו בבעלות "רשת". כך, רשת שידרה את העונה התשיעית, שהיא בעצם הראשונה בבעלותה, לאחר פיצול ערוץ 2 והמעבר לערוץ 13.
ביולי 2017 פרסמה חברת "רשת" כי רווית ליאור-מנדל תשמש כעורכת הראשית של התוכנית ובכך למעשה תשמש כ"אחות הגדולה". בסוף מרץ 2018 פורסם כי המנחים החדשים לאחר המעבר לרשת יהיו עפר שכטר, אסי ישראלוף ולירון ויצמן. ב-23 במאי 2018 פרשה רווית ליאור-מנדל מתפקידה כ"אחות הגדולה" ועורכת התוכנית. במקומה מונה רועי עוז-פרבשטיין, ששימש כעורך העונה הראשונה של התוכנית בארץ, לפני כניסתו של יורם זק לנעליו.
האח הגדול עונה 9 שודרה ב-5 במאי 2018 בערוץ 13. פרק הבכורה זכה ל-29% רייטינג, ובנקודת שיאו זכה הפרק ל-33% אחוזי רייטינג עם כמיליון צופים. השידור החי מבית האח הגדול לאורך כל העונה הזו שודר בערוץ 26 ב-HOT וב-YES, ולראשונה גם בסלקום TV, פרטנר TV, באתר ובאפליקציית "רשת".
האח הגדול VIP עונה 3 שודרה ב-12 בינואר 2019 והסתיימה ב-2 במרץ 2019. בנובמבר 2018 נודע כי גיא זו-ארץ ינחה את התוכנית לצד לירון ויצמן ויחליף את ישראלוף ושכטר בתפקיד ההנחיה.
העונה העשירית של התוכנית הועלתה לשידור ב-1 בינואר 2020 והסתיימה ב-4 באפריל 2020. כחודש לפני סיום התוכנית משדרי ההדחה היו ללא קהל לאור הנחיות התפרצות נגיף הקורונה בישראל.
האח הגדול VIP עונה 4 עלתה לשידור ב-10 ביולי 2021. זוהי עונת ה-VIP השנייה של רשת.